Et anonymt tip førte mandag eftermiddag Nordjyllands Politi på sporet af 12 stjålne skind fra Aalborg Zoo. På Tove Ditlevsensvej i Aalborg fandt politiet de uerstattelige skind hos en 24-årig mand. Det oplyser politikommissær Bruno Brix. Manden blev anholdt for skindtyveriet, der fandt sted den 3. oktober. Udover de uerstattelige skind, fandt politiet et oversavet jagtgevær og 486 patroner i lejligheden. Politiet i Aalborg tager nu stilling til om manden skal fremstilles i grundlovsforhør.

Opsummering:
12 uerstattelige skind, der blev stjålet fra Aalborg Zoo, er fundet. En 24-årig mand er anholdt.